นางบรรณโศภิษฐ์ กล่าวอีกว่า ที่ประชุมยังได้หารือถึงการแก้ปัญหาน้ำท่วมในพื้นที่ด้านตะวันออก ซึ่งแนวทางการแก้ปัญหานั้นกรมชลประทานจะทำการติดตั้งเครื่องสูบน้ำชั่วคราวที่บAริเวณคลองหกวา คลองประเวศบุรีรมย์ และทำนบชั่วคราวที่คลอง 8-12 จ.ปทุมธานี รวม 5 จุดส่วน กทม.ช่วยระบายในพื้นที่ตะวันออกลงคลองพระโขนง และจะทำนบชั่วคราวที่คลองนครเนื่องเขต จำนวน 6 จุด และที่คลองหลวงแพ่งอีก 5 จุด เพื่อป้องกันน้ำที่จะเข้ามาในพื้นที่ คาดว่าจะสามารถทำนบชั่วคราวเสร็จสิ้นภายใน 3 เดือน ทั้งนี้ ยืนยันว่าการทำงานของทั้ง 2 หน่วยงาน มีการประสานงานร่วมกันอย่างดีไม่มีปัญหาแต่อย่างใดอย่างไรก็ตาม ที่ประชุมแสดงความเป็นห่วงสถานการณ์ที่จะมีน้ำ 3 น้ำมาเจอกันในช่วงนี้จนถึงปลายเดือนพฤศจิกายน ตามที่กรมอุตุนิยมวิทยาคาดการณ์ไว้ คือ น้ำเหนือ น้ำทะเลหนุน และน้ำฝน ซึ่งจะทำให้เกิดปัญหาน้ำท่วมหนักเช่นเดียวกับเหตุการณ์น้ำท่วมในปี 2538 และปี 2545 ที่ขณะนั้นยังไม่มีเขื่อนป่าสักชลสิทธิ์ ซึ่งทั้งกรมชลประทานและ กทม.จะนำเหตุการณ์ที่เกิดขึ้นมาเตรียมการป้องกัน โดยจะเฝ้าระวังและระบายน้ำจากเขื่อน พร้อมลงพื้นที่ตรวจสภาพเขื่อนต่างๆ และพิจารณาว่าหากน้ำมาปริมาณมากจะปล่อยน้ำลงมาอย่างไร
ตามที่กรมอุตุนิยมวิทยาคาดการณ์ไว้คือน้ําอะไร 
น้ําเหนือ น้ําทะเลหนุน และน้ําฝน